Leptonid

Leptonid on elementaarsed fermionid, mille leptonlaeng on nullist erinev. Kõige tuntum lepton on elektron.

Osalemine vastasmõjudes
Leptonid ei osale tugevas vastastikmõjus. Elektrilaengut omavad leptonid (elektron, müüon, tau-lepton) osalevad elektromagnetilises vastasmõjus. Kõik leptonid osalevad aga nõrgas vastastikmõjus ja see on ainus vahend elektriliselt neutraalsete leptonite (neutriinode) jälgimiseks. Leptonid osalevad ka gravitatsioonilises vastasmõjus.

Leptonite jaotus
Leptoni tüübi määrab ära tema leptonlaengu (L) tüüp. Eksisteerib kolme tüüpi leptonlaenguid ning vastavalt on olemas ka kolme tüüpi leptoneid. Igat tüüpi lepton võib olla kas elektriliselt laetud või elektriliselt neutraalne osake. Elektriliselt neutraalseid leptoneid kutsutakse neutriinodeks.

{| class="wikitable"
|-
| colspan=4 align=center | Laenguga lepton / antiosake 
| 
| colspan=4 align=center | Neutriino/antineutriino
|-
! Nimetus
! Sümbol
! Elektrilaeng (e)
! Mass (MeV/c2)
! L
! Nimetus
! Sümbol
! Elektrilaeng (e)
! Mass (MeV/c2)
|- 
| Elektron  Positron
| 
| −1 / +1
| 0,511 
| Le
| Elektronneutriino  antielektronneutriino
| 
| 0
| < 0,0000022
|- 
| Müüon  antimüüon
| 
| −1 / +1
| 105,7 
| Lμ
| Müü-neutriino  Müü-antineutriino
| 
| 0
| < 0,17 
|-
| Tau-lepton  antitau-lepton
| 
| −1 / +1
| 1777
| Lτ
| Tau-neutriino  Tau-antineutriino
| 
| 0
| < 15,5
|-
|}

Et igale elektriliselt laetud leptonile vastab sama tüüpi (sama leptonlaenguga) elektriliselt neutraalne lepton, siis nimetatakse sama tüüpi leptoneid ka leptonite paariks. Igal leptonil on ka vastav antiosake. Elektroni antiosakestel on (ainsana kõigist elementaarosakestest) oma nimetus – positron. Kõik teised on lihtsalt antiosakesed (näiteks antimüüon).

Neutriinode mass

Üsna pikka aega pärast neutriinode avastamist arvati, et nende mass on 0 ja nad liiguvad valguse kiirusega. Tänapäeval on leitud mitu nähtust, mida saab seletada ainult eeldusel, et neutriinodel on (väga väike) mass. Järelikult ei saa nad ka liikuda valguse kiirusega. Siiski ei ole füüsikud seni neutriino massi olemasolu asjus ühel meelel ning tabelis on toodud massid, mida neutriinod kindlasti EI OMA (st neutriino mass peab olema tabelis toodust kindlasti väiksem).

 Elementaarosakesed